**Swydd Ddisgrifiad**

Teitl y swydd: **Swyddog Datblygu Cyllid**

Yn ymatebol i:  **Rheolwr Cyllid**

Cyflog:  **Cyflog cychwynnol £24,410** (+ £360 lwfans ffôn/rhyngrwyd bob blwyddyn)

Oriau gwaith:  **Llawn amser 35 awr yr wythnos**

Lleoliad:  **Swyddfa Caerdydd/Glyn Ebwy/Gweithio gartref**

Hyd y Cytundeb:  **Parhaol, yn ddibynnol ar gyllid**

**PRIF BWRPAS Y SWYDD**

Mae ProMo-Cymru Cyf yn elusen gofrestredig sydd yn gweithio yn y maes gwybodaeth ieuenctid a chyfryngau newydd. Mae ProMo-Cymru Masnachol Cyf yn is-gwmni y mae ProMo-Cymru Cyf yn berchen arno sydd wedi ei sefydlu i gefnogi gweithgareddau'r elusen.

Mae'r Swyddog Datblygu Cyllid yn cynnig cefnogaeth gyllidol i'r Rheolwr Cyllid ar draws y ddau sefydliad.

Bydd angen i'r person yn y swydd ddatblygu dealltwriaeth lawn o sut mae ProMo-Cyrmu Cyf (elusen gofrestredig) a ProMo-Cymru Masnachol Cyf (cwmni masnachu) yn gweithredu, yn cynnal systemau cyllidol, ac yn arloesi.

Disgwylir i'r person yn y swydd gynnal amrywiaeth eang o dasgau ariannol ac i gysylltu'n hyderus gyda staff prosiectau, cwsmeriaid, cyflenwyr, cyllidwyr, a sefydliadau o'r sectorau gwirfoddol, cyhoeddus a phreifat.

**Prif Ddyletswyddau:**

* Prosesu data trwy'r llyfrau cyfrifon gwerthu a phrynu o'r pwynt derbyn yr anfoneb i'r pwynt cwblhau
* Cysoni'r cyfriflyfrau prynu a gwerthu yn fisol

* Prosesu trafodion ariannol drwy'r system gyfrifo gyfrifiadurol a chysoniad misol o'r holl gyfrifon banc
* Goruchwylio a chysoni arian mân
* Cynorthwyo gyda chynhyrchu a phostio cyfnodolion i Nominal Ledger
* Cynorthwyo i baratoi gwybodaeth reoli i'w gyflwyno i fwrdd rheoli'r sefydliad

* Cynorthwyo i baratoi datganiadau ariannol diwedd blwyddyn i baratoi ar gyfer archwiliad
* Cynorthwyo i baratoi datganiadau llif arian
* Cynorthwyo i baratoi cyflogres fisol a datblygu fel eich bod yn gallu cymryd cyfrifoldeb am y broses yma, gan gynnwys cydymffurfiaeth CThEM
* Cynorthwyo gyda pharatoi ffurflenni TAW bob chwarter a datblygu dealltwriaeth o arferion TAW i elusennau
* Cynorthwyo gyda chydymffurfio Tŷ'r Cwmnïau a'r Comisiwn Elusennau
* Gweithio gyda thimau prosiect (Institiwt Glyn Ebwy. Gweithredu Cymdeithasol, Cyfathrebu a Chyfryngau) i fonitro incwm a gwariant ac adrodd yn ôl iddyn nhw a’r Rheolwr Cyllid

**Yn ychwanegol i'r dyletswyddau a chyfrifoldebau uchod, disgwylir i'r person yn y swydd gyflawni unrhyw ddyletswyddau a thasgau eraill fel sydd ei angen i sicrhau bod y sefydliadau yn cyrraedd eu canlyniadau a'u hamcanion yn llwyddiannus.**